钦定古今图书集成/明伦汇编/氏族典/第203卷 > 高𬬩
## 钦定古今图书集成/明伦汇编/氏族典/第203卷 > 高𬬩

按《唐书高𬬩传》，“𬬩字翘之，史失其何所人。擢进士第，
累迁右补阙，史馆修撰。元和末，转起居郎，数陈政得
失。穆宗嘉之，召入翰林，为学士。张韶变兴仓卒，𬬩从
敬宗夜驻右军。翌日，进知制诰，拜中书舍人，俄罢学
士，累进吏部侍郎，出为同州刺史。卒赠兵部尚书。𬬩
少孤，窭介然无党援，以致宦达。诸弟皆检愿友爱，为”
搢绅景重。